Tennis: Ruben se dogter, Zoë Kruger, wen haar eerste ITF-titelZoë Kruger het Sondag haar eerste ITF-beroepstitel in Pretoria gewen. (Foto: Tennis South Africa/Twitter) Springbok-legende Ruben Kruger sou vandag waarskynlik ŉ breë glimlag op sy gesig gehad het. Nie net het die Springbokke die All Blacks geklop nie, sy 19-jarige dogter, Zoë, het vandag haar eerste ITF-beroepstitel in Pretoria gewen. Die ongekeurde Zoë het die vyfde gekeurde Suzan Lamens van Nederland met 3-6, 6-4 en 6-4 geklop. Wat die Suid-Afrikaanse opkomende ster se prestasie nog groter maak, is dat sy nommer 687 op die wêreldranglys is teenoor Lamens se 308ste plek. In die halfeindstryd het Kruger die vierde gekeurde Amina Anshba van Rusland met 6-1 en 6-4 afgeransel. Sy moes ook met die eerste gekeurde Tessah Andrianjafitrimo van Frankryk in die kwarteindronde afreken om tot die halfeindronde deur te dring. Die telling teen nommer 204 op die wêreldranglys was 6-4 en 6-3. Daar word nog groot dinge van Zoë verwag. Kruger Delivers! ???? South African rising star @ZoeKrugerr wins her maiden @ITFTennis Pro title at the Tuks International. The 19-year-old wild card defeated Dutch fifth seed Suzan Lamens 3-6, 6-4, 6-4 to seal the title. Congrats, Zoe! ????????#TuksInternational pic.twitter.com/UUKIFYfvwv — Tennis South Africa (@TennisSA) October 3, 2021